व्‍यापक मेहनतक़श चेतना की वर्गचेतना को कुशाग्र बनाने के लिए जातिगत संस्‍कारों-पूर्वाग्रहों के विरुद्ध सतत् संघर्ष ज़रूरी है, यह सच है। दूसरी ओर यह भी सच है कि जातिगत पूर्वाग्रहों-संस्‍कारों को कमज़ोर करने और तोड़ने के लिए शिक्षा, प्रचार और वर्ग हितों को लेकर आंदोलन संगठित करने के माध्‍यम से जनता की वर्ग चेतना को ज्‍यादा से ज्‍यादा जागृत और मुखर किया जाये। ये दोनों प्रक्रियाएँ द्वंद्वात्‍मकत: जुड़ी हैं और साथ-साथ चलानी होंगी।